***Kúpna zmluva***

uzatvorená podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

**čl. I.**

**Zmluvné strany**

**1. Kupujúci: KOLOMAŽ, s.r.o.**

Sídlo: M. Turkovej 30, 911 01 Trenčín

Zastúpenie: Ing. Daniela Bystrická, konateľka

Bankové spojenie: Fio banka, a.s.

IBAN: SK18 8330 0000 0026 0135 3820

IČO: 46159703

DIČ: 2023252088

Tel.: 0903 027 910

E-mail: kamil.bystricky@kolomaz.sk

(ďalej len „Objednávateľ“ v náležitom gramatickom tvare)

**2. Predávajúci**:

Sídlo

Zastúpenie:

IČO:

DIČ:

Registrácia:

Číslo registra:

Bankové spojenie:

IBAN:

Telefón:

E-mail:

(ďalej len „Poskytovateľ“ v náležitom gramatickom tvare)

***čl. I***

***Predmet zmluvy***

1. Predmetom tejto kúpnej zmluvy je záväzok predávajúceho v dohodnutom termíne a mieste dodať a odovzdať kupujúcemu tovar (uvedený v ods. 2 tohto článku), ktorý je bližšie špecifikovaný v Prílohe č. 1 tejto zmluvy (ďalej len: „predmet kúpy“) a previesť na kupujúceho vlastnícke právo k predmetu kúpy.

2. Predávajúci predáva kupujúcemu za podmienok uvedených v tejto zmluve do výlučného vlastníctva predmet kúpy a to tovar špecifikovaný v Prílohe č. 1 tejto zmluvy.

3. Podrobný technický opis predmetu zmluvy s uvedením identifikačných údajov predmetu zmluvy a presných technických špecifikácií je obsahom Prílohy č. 1 tejto zmluvy.

4. Kupujúci sa zaväzuje predmet kúpy uvedený v bode 2 tohto článku prevziať a zaplatiť zaň dohodnutú kúpnu cenu.

5. Predávajúci sa zaväzuje dodať predmet kúpy v súlade so súťažnou ponukou, ktorú predložil ako uchádzač vo verejnom obstarávaní zákazky s nízkou hodnotou „**KOLOMAŽ - podporné činnosti súvisiace so scénickým umením - Zvuková technika, scénické osvetlenie a streamovacia technika**“, ktorá je archivovaná u kupujúceho  pod spis. č. VO/ZNH/4/2020. Tieto dokumenty (tzn. súťažné podklady a ponuka) sú obom zmluvným stranám známe, boli zmluvným stranám navzájom odovzdané a obe zmluvné strany ich považujú za súčasť tejto zmluvy.

***čl. II***

***Kúpna cena***

1. Kúpna cena za predmet kúpy podľa tejto zmluvy je stanovená dohodou zmluvných strán v zmysle zákona NR SR č. 18/1996 Z.z. o cenách v znení neskorších predpisov a predstavuje:

Cena bez DPH: ......................- €, slovom: ......................... €

DPH ..... %: .....................,- €, slovom: ......................... €

Cena s DPH: .....................,- €, slovom: ......................... €

2. V kúpnej cene uvedenej v ods. 1 tohto článku je zahrnutá cena transportu predmetu kúpy podľa tejto zmluvy do miesta dodania predmetu kúpy ako aj všetky ostatné náklady potrebné pre riadne splnenie tejto zmluvy (napr. doprava tovaru, náklady na zabalenie predmetu kúpy pri doprave, montáž tovaru, materiál potrebný k inštalácii zariadení, zaškolenie personálu a pod.).

***čl. III***

***Platobné podmienky***

1. Kúpnu cenu uvedenú v článku II. ods. 1. tejto zmluvy uhradí kupujúci na základe faktúry vystavenej predávajúcim po dodaní tovaru. Faktúra musí obsahovať všetky údaje, ktoré vyžaduje platná právna úprava Slovenskej republiky a EÚ.

2. Faktúra bude splatná do 60 dní odo dňa jej doručenia kupujúcemu.

3. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitosti, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu. Prílohou každej faktúry musí byť vždy aj protokol podľa čl. IV ods. 4 tejto zmluvy.

***čl. IV***

***Čas plnenia a spôsob prevzatia predmetu kúpy***

1. Predávajúci sa zaväzuje dodať kupujúcemu predmet kúpy vymedzený v čl. I. tejto zmluvy v termíne do 60 dní od vystavenia objednávky na dodanie tovaru kupujúcim.

2. Predmet kúpy prevezme kupujúci v mieste dodania na základe dodacieho listu podpísaného zodpovednou osobou kupujúceho.

3. Pri odovzdaní predmetu kúpy je predávajúci povinný odovzdať kupujúcemu doklady, ktoré sa na predmet kúpy vzťahujú.

4. O prevzatí predmetu kúpy spíšu strany protokol, ktorý bude obsahovať aj súpis prípadných zistených vád, ktoré nebránia v užívaní predmetu kúpy, dohodu o opatreniach na ich odstránenie, prehlásenie kupujúceho, že predmet kúpy odovzdáva a prehlásenie kupujúceho, že predmet kúpy preberá. Tento protokol bude tvoriť prílohu k faktúre. V prípade, ak by predmet kúpy mal vady, ktoré bránia v riadnom užívaní predmetu kúpy, nie je kupujúci povinný prevziať predmet kúpy.

5. Vlastnícke právo k predmetu kúpy nabobudne kupujúci po dodaní tovaru.

6. Nebezpečenstvo škody na predmete zmluvy prechádza na kupujúceho okamihom prevzatia predmetu kúpy v zmysle čl. IV. ods. 4 tejto zmluvy.

***čl. V***

***Miesto dodania predmetu kúpy***

Miestom dodania predmetu kúpy je: Mesto Trenčín, NUTS kód: SK 022 – Trenčiansky kraj.

***čl. VI***

***Záručná doba a pozáručný servis***

1. Predávajúci zodpovedá za to, že predmet kúpy bude mať počas záručnej doby vlastnosti dohodnuté v zmluve.

2. Záručná doba na predmet kúpy je 24 mesiacov a začína plynúť odo dňa riadneho odovzdania predmetu kúpy kupujúcemu.

3. Predávajúci zodpovedá za vady, ktoré má predmet kúpy v čase jeho odovzdania kupujúcemu. Za vady, ktoré sa prejavili po odovzdaní predmetu kúpy zodpovedá predávajúci vtedy, ak boli spôsobené porušením jeho povinností.

4. V prípade, že počas záručnej doby sa zistí vada na predmete kúpy, kupujúci písomne upozorní predávajúceho na tento jav. Zmluvné strany sa dohodli, že počas záručnej doby má kupujúci právo požadovať a predávajúci povinnosť bezplatne odstrániť zistené a reklamované vady.

5. Predávajúci sa zaväzuje začať s odstraňovaním vád predmetu kúpy v čo najkratšom, technicky možnom čase, najneskôr však do 3 dní od uplatnenia reklamácie kupujúcim. Uplatnením reklamácie sa rozumie doručenie reklamácie predávajúcemu (stačí zaslanie e-mailu predávajúcemu na adresu uvedenú v čl. I tejto zmluvy, pokiaľ nebude oznámený iný mail).

6. Kupujúci sa zaväzuje odstrániť reklamované vady do 2 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.

7. V prípade záujmu kupujúceho sa predávajúci zaväzuje poskytnúť, resp. zabezpečiť na predmet zmluvy aj pozáručný servis.

***čl. VII***

***Zmluvné sankcie***

1. V prípade, že predávajúci nedodá predmet kúpy v dohodnutom termíne, kupujúci má právo na zmluvnú pokutu vo výške 0,05 % z ceny predmetu kúpy za každý deň omeškania.

2. V prípade omeškania kupujúceho s úhradou faktúry, predávajúci má právo na úrok z omeškania vo výške 0,05 % z dlžnej sumy za každý deň omeškania.

3. V prípade nedodržania lehoty uvedenej v článku VI. ods. 5 tejto zmluvy predávajúcim má kupujúci nárok na zmluvnú pokutu vo výške 30,- € za každý deň omeškania. Týmto nie je dotknutý nárok kupujúceho na náhradu škody, ktorá by v dôsledku tohto omeškania vznikla.

4. Kupujúci má nárok na zmluvnú pokutu vo výške 30,- € za každý deň oneskorenia odstránenia vád, t.j. ak reklamované vady predávajúci neodstráni v lehote uvedenej v čl. VI. ods. 6. tejto zmluvy, resp. v inom dohodnutom termíne. Týmto nie je dotknutý nárok kupujúceho na náhradu škody, ktorá by v dôsledku tohto omeškania vznikla.

5. Okrem uhradenia úroku z omeškania resp. pokuty má predávajúci i kupujúci právo žiadať náhradu škody, ktorá mu vznikla a bola spôsobená porušením, resp. zanedbaním povinností druhou stranou.

6. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy a to aj v prípade, ak vzniknutá škoda prevyšuje výšku zmluvnej pokuty.

7. V prípade omeškania objednávateľa s úhradou faktúry má zhotoviteľ právo na úroky z omeškania vo výške ustanovenej § 369 odsek 2 zákona č. 513/1991 Zb. v znení neskorších predpisov.

***čl. VIII***

***Osobitné ustanovenia***

1. Kupujúci je oprávnený odstúpiť od tejto zmluvy v prípade podstatného porušenia tejto zmluvy zo strany predávajúceho. Zmluvné strany považujú za podstatné porušenie tejto zmluvy, najmä ak predávajúci:

1. bude meškať s termínom plnenia podľa článku IV. tejto zmluvy o viac ako 5 dní alebo inak prejavuje svoj úmysel nepokračovať v plnení tejto zmluvy,
2. bez predchádzajúceho súhlasu kupujúceho prevedie všetky alebo niektoré práva a záväzky vyplývajúce z tejto zmluvy na tretiu osobu,
3. nedodrží kúpnu cenu dohodnutú v tejto zmluve,
4. bude meškať so začatím odstraňovania vád predmetu zmluvy, resp. bude meškať s odstránením reklamovaných vád o viac ako 3 dni oproti termínom uvedeným v čl. VI ods. 5, resp. 6 tejto zmluvy,
5. predmet kúpy nebude dodaný v súlade s článkom I. tejto zmluvy.

2. V prípade, že na strane predávajúceho bude účastníkom tejto zmluvy dva alebo viac subjektov (členov skupiny), každý z nich je oprávnený a povinný z jednotlivých ustanovení tejto zmluvy spoločne a nerozdielne.

3. Predávajúci sa zaväzuje strpieť výkon kontroly/auditu súvisiaceho s dodávanými službami kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä::

a) Ministerstvo kultúry Slovenskej republiky a ním poverené osoby,

b) Ministerstvo financií Slovenskej republiky a ním poverené osoby,

c) Úrad vládneho auditu,

d) Protimonopolný úrad Slovenskej republiky,

e) Kontrolné orgány Európskej únie,

f) Výbor pre vnútorný audit a vládny audit;

g) Najvyšší kontrolný úrad Slovenskej republiky;

h) Splnomocnení zástupcovia Európskej Komisie a Európskeho dvora audítorov.“

4. Táto zmluva sa uzatvára v rámci zabezpečenia a implementácie nasledovného projektu:

**„** **KOLOMAŽ - podporné činnosti súvisiace so scénickým umením –**

**Zvuková technika, scénické osvetlenie a streamovacia technika“**

Operačný program: Integrovaný regionálny operačný program

Prioritná os: 3 – Mobilizácia kreatívneho potenciálu v regiónoch

Investičná priorita: 3.1 – Podpora rastu priaznivého pre zamestnanosť, a to rozvíjaním vnútorného potenciálu ako súčasti územnej stratégie pre konkrétne oblasti vrátane konverzie upadajúcich priemyselných regiónov a posilnenia prístupnosti a rozvoja špecifických prírodných a kultúrnych zdrojov

Špecifický cieľ: 3.1 – Stimulovanie podpory udržateľnej zamestnanosti a tvorby pracovných miest v kultúrnom a kreatívnom priemysle prostredníctvom vytvorenia priaznivého prostredia pre rozvoj kreatívneho talentu, netechnologických inovácií

Schéma pomoci: Schéma pomoci de minimis č. DM-6/2016

Fond: Európsky fond regionálneho rozvoja (EFRR)

Kód výzvy: IROP-PO3-SC31-2016-5

Kód ITMS2014+: 302031G888

Názov projektu: **KOLOMAŽ - podporné činnosti súvisiace so scénickým umením**

***čl. IX***

***Záverečné ustanovenia***

1. Táto zmluva nadobúda platnosť dňom jej podpisu zmluvnými stranami.

2. Túto zmluvu v platnom znení

a) KOLOMAŽ, s.r.o., M. Turkovej 30, 911 01 Trenčín zverejní na webovom sídle spoločnosti, alebo

b) ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.

3. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka) s odkladacou podmienkou, že kupujúci obdrží kladnú správu z kontroly verejného obstarávania zo strany Poskytovateľa NFP.

4. O nadobudnutí účinnosti zmluvy KOLOMAŽ, s.r.o., M. Turkovej 30, 911 01 Trenčín vydá účastníkovi zmluvy na požiadanie potvrdenie.

5. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

6. Táto zmluva je vyhotovená v 5 rovnopisoch, z ktorých Kupujúci obdrží 3 vyhotovenia a Predávajúci 2 vyhotovenia.

7. Právne vzťahy vyplývajúce z tejto zmluvy a neupravené v tejto zmluve riadia sa príslušnými ustanoveniami zák. č. 513/1991 Zb., Obchodného zákonníka v platnom znení.

8. Písomnosti podľa tejto zmluvy sa považujú za doručené najneskôr uplynutím 5-tich pracovných dní od ich zaslania poštou na adresu zmluvnej strany uvedenej pri Predávajúcom v obchodnom registri a pri Kupujúcom v čl. I. tejto zmluvy. Za prijatú sa považujú tiež písomnosti, ktoré druhá zmluvná strana odmietla prevziať. V prípade, ak je s obsahom písomnosti spojené prerušenie/nezačatie plynutia lehoty podľa tejto zmluvy, tak pre prerušenie/nezačatie plynutia lehoty je rozhodný dátum podania písomnosti na pošte.

 V ................, dňa ................... V Trenčíne, dňa .....................

 Predávajúci: Kupujúci:

 ........................................................... .......................................................

 *meno, priezvisko, funkcia* Ing. Daniela Bystrická

 *oprávnenej osoby predávajúceho* konateľka

**Príloha č. 1 Kúpnej zmluvy**

**Identifikačné údaje predmetu zmluvy a presné technické špecifikácie dodávaného tovaru.**

*Doplní uchádzač.*

**Príloha č. 2 Kúpnej zmluvy**

**Rozpočet - Kalkulácia ceny, jednotkové ceny dodávaného tovaru.**

*Doplní uchádzač.*